การรถไฟแห่งประเทศไทย เพิ่มขบวนรถพิเศษช่วยการโดยสาร เพิ่ม 4 ขบวนรองรับผู้โดยสารในเที่ยวกลับเข้ากรุงเทพหลังวันหยุดเทศกาลปีใหม่
การรถไฟแห่งประเทศไทย เพิ่มขบวนรถพิเศษช่วยการโดยสาร เพิ่ม 4 ขบวนรองรับผู้โดยสารในเที่ยวกลับเข้ากรุงเทพหลังวันหยุดเทศกาลปีใหม่การรถไฟแห่งประเทศไทย คาดการณ์ว่า ในวันนี้ 1 มกราคม 2563 จะมีประชาชนเดินทางกลับเข้ากรุงเทพฯ เป็นจำนวนมาก จึงได้จัดขบวนรถพิเศษช่วยการโดยสารในวันนี้จำนวน 3 ขบวน ในเส้นทาง ศิลาอาสน์ – กรุงเทพ อุบลราชธานี – กรุงเทพ อุดรธานี – กรุงเทพ และเชียงใหม่ – กรุงเทพ ซึ่งสามารถรองรับผู้โดยสารได้ประมาณ 5,000 คน รวมกับขบวนรถที่มีเดินประจำ 244 ขบวนต่อวัน จะสามารถรองรับผู้โดยสารได้วันละ 120,000 คน สำหรับบรรยากาศการเดินทางของผู้โดยสารในส่วนภูมิภาค ผู้ที่เดินทางกลับเข้ากรุงเทพเริ่มหนาแน่น แต่สามารถรองรับผู้โดยสารได้โดยไม่มีตกค้าง ส่วนที่สถานีกรุงเทพ (หัวลำโพง) บรรยากาศทั่วไปยังไม่คึกคัก คาดว่าจะหนาแน่นในช่วงเย็นที่มีขบวนรถเข้าทยอยเดินทางมาถึงสถานีกรุงเทพอย่างต่อเนื่อง ส่วนการเดินทางต่อด้วยระบบสาธารณะนั้น คาดว่าจะสามารถระบายผู้โดยสารออกจากสถานีได้อย่างรวดเร็ว เนื่องจากผู้โดยสารที่เดินทางโดยรถไฟสามารถลงสถานีระหว่างทาง ตั้งแต่สถานีบางซื่อ สามเสน และกรุงเทพ (หัวลำโพง) ซึ่งสถานีบางซื่อ และกรุงเทพ (หัวลำโพง) สามารถเดินทางต่อโดยรถไฟฟ้าขนส่งมวลชนกรุงเทพได้สำหรับจำนวนตัวเลขผู้โดยสารที่เดินทางในวันที่ 29 -31 มกราคม 2562 ในวันที่ 29 ธันวาคม 2562 มีผู้โดยสารเดินทาง จำนวนทั้งสิ้น 97,753 คน แบ่งเป็น ผู้โดยสารขาออก 65,131 คน ผู้โดยสารขาเข้า 32,622 คน วันที่ 30 ธันวาคม 2562 มีจำนวนทั้งสิ้น 94,812 คน แบ่งเป็น ผู้โดยสารขาออก 59,965 คน ผู้โดยสารขาเข้า 34,847 คน ส่วนวันที่ 31 ธันวาคม 2562 มีจำนวนทั้งสิ้น 95,844 คน แบ่งเป็น ผู้โดยสารขาออก 43,129 คน และผู้โดยสารขาเข้า 52,715 คนนอกจากนี้ ยังได้ให้ความสำคัญในด้านปฏิบัติการของทุกหน่วย ทั้งพนักงานในการบริการ ตรวจตราดูแลความเรียบร้อยบนขบวนรถและในสถานี เพิ่มกำลังเจ้าหน้าที่ พนักงานรักษาความปลอดภัย เจ้าหน้าที่ตำรวจรถไฟ ประจำตามสถานีที่มีผู้โดยสารใช้บริการเป็นจำนวนมาก เพื่ออำนวยความสะดวก ปลอดภัยให้ผู้โดยสารบนขบวนรถ ประสานกับหน่วยงานท้องถิ่น เพิ่มเจ้าหน้าที่และอาสาสมัครประจำตามจุดตัดถนนเสมอระดับทางรถไฟ โดยเฉพาะทางผ่านที่เห็นว่ามีความเสี่ยง หรือมีสถิติอุบัติเหตุบ่อยครั้ง ตรวจสภาพทางให้มีความปกติมั่นคงปลอดภัยต่อการเดินรถ